Ayɣer, i wakken ad yiǧhid uselɣaɣ-nni ma yella d akal kan akked zbel nni ur ilehhu ara ad ifenẓeẓẓi acki i as-teggiḍ alim yettiǧhid uselɣaɣ-nni, melmi it -id-t-selɣeḍ ad tteslexṣeḍ diɣ tixmiṛt nniḍen ad as-t-geḍ cwiṭ n zbel cwiṭ n walim ad t-teggeḍ ad teww kra n wussan tixmiṛt-nni ad tt -teǧǧeḍ ama temenyam ama rbaɛyam ayen id-tt-teǧǧiḍ ad yeww wakal-nni ad as-id-tɛiwdeḍ i wakken ad tselɣeḍ abrid nni amezwaru ad iqqim d aleggaɣ d uzyin melmi tfukkeḍ winna ad truḥeḍ ad d- tawiḍ akal acebḥan , acebḥan mliḥ qqaren–as tumlilt , ad tt-teslexṣeḍ mi i tt-teslexṣeḍ ad as-id-tɛiwdeḍ ad iqqim d acebḥan d uzyin ad tiɣideḍ d ǧǧir s wacu i tselɣeḍ, ittraḥ akk d aẓidan melmi i txedmeḍ winna imir ha-t-an igerrez lecɣal imir diɣ rfed iceṭṭiḍen ɣer tala ad tessirdeḍ , lawan n tefsut imir iḥemmu-d lḥal , iḥemmu-d uẓɣal imir diɣ kker diɣen taḍuṭ n wulli qarcent, qarcen wakraren imir diɣent ad neṭṭef taḍuṭ- nni ad tt- nessefsu ad as-nekkes akk afarar .